**DELO NA DALJAVO 7. 4. 2020**

**UČNA URA**: **KO UGASNEJO LUČI IN SE ZASTOR ODSTRE**

**1. To uro boš spoznal/-a cilje novega sklopa.**

**2. Za osebno mapo si zapiši cilje novega sklopa.**

SKLOP: KO UGASNEJO LUČI IN SE ZASTOR ODSTRE

CILJI:

1. Berem dramska besedila in razmišljam o njihovi vsebini.
2. Prepoznam značilnosti dramskih besedil (govor oseb, navodila za igralce).
3. Spoznam gledališke izraze in poklice, povezane z gledališčem.
4. Poustvarjam – igram dramske odlomke in se posnamem.

**3. Pomisli na gledališko predstavo Gledališče od Ž do A in pomisli, kaj vse si izvedel o gledališču.**

**Namig:** <https://www.sng-mb.si/f/docs/predstave-drama/Pedagoska-gradiva-Prvi-prizor-Gledalisce-od-Z-do-A.pdf>

**4. V zvezek (na strani za književnost) si zapiši:**

Dramska besedila so besedila, ki so napisana za gledališče/oder. Prepoznamo jih po tem, da so napisana po vlogah in največkrat v obliki dialoga (pogovora med dramskimi osebami) ter vsebujejo navodila za igralce (didaskalije). Poznamo več vrst dramskih besedil: tragedije, komedije, muzikali, radijske igre, lutkovne igre.

Dramska besedila so običajno razdeljena na več dejanj, dejanja pa na prizore. Prizor je določen s prihodom/odhodom dramske osebe na oder/z odra.

Dramsko besedilo je sestavljeno iz glavnega besedila (to je govor oseb) in stranskega besedila (didaskalije – kaj počnejo osebe oz. kako kaj povejo).